24.2.2022
EL
Επίσημη Εφημερίδα της Ευρωπαϊκής Ένωσης
C 88/63
Sauvignon B - Sauvignon blanc Sauvignon gris G - Fié gris Semillon B 8.
Περιγραφη του/των δεσμου/-ων Η γεωγραφική περιοχή προσφέρει ευνοϊκές και σχετικά ομοιογενείς κλιματικές συνθήκες για την αμπελουργική παραγωγή, ενώ βρίσκεται κοντά σε μεγάλα υδατικά συστήματα (Ατλαντικός Ωκεανός, ποταμόκολπος Gironde, κοιλάδες Garonne και Dordogne), τα οποία διαδραματίζουν σημαντικό θερμορυθμιστικό ρόλο.
Ωστόσο, η επιρροή του Ατλαντικού Ωκεανού που μετριάζει τον εαρινό παγετό εξασθενεί όσο απομακρυνόμαστε από τη θάλασσα και τις μεγάλες κοιλάδες και πλησιάζουμε στις δασικές εκτάσεις Landes, Saintonge και Double Périgourdine.
Οι ιδιαίτερες αυτές συνθήκες εξηγούν την περιορισμένη φύτευση αμπέλων στο βόρειο άκρο και στο νότιο τμήμα του νοτιοδυτικού άκρου της γεωγραφικής περιοχής.
Η περιοχή αυτή εκτείνεται στο έδαφος 497 δήμων σε σύνολο 538 δήμων του νομού Gironde και δεν περιλαμβάνει το νοτιοδυτικό τμήμα του νομού, το οποίο δεν ενδείκνυται για αμπελοκαλλιέργεια και προορίζεται αποκλειστικά για δασοκομικές δραστηριότητες.
Οι οινοποιήσιμες ποικιλίες της περιοχής του Bordeaux, οι οποίες καλλιεργούνται σε ωκεάνιο κλίμα, ήταν απαραίτητο, ήδη από τον 17ο και τον 18ο αιώνα, να υποστηρίζονται με πασσάλους έως ότου γενικευτεί η χρήση του πλέγματος, προκειμένου να εξασφαλίζεται κατάλληλη κατανομή του τρύγου και επαρκής φυλλική επιφάνεια για τη σωστή φωτοσύνθεση των φυτών, προϋπόθεση για τη βέλτιστη δυνατή ωρίμασή τους.
Τα σταφύλια που συγκομίζονται στο βέλτιστο στάδιο ωρίμασης διασφαλίζουν άρτια ισορροπία σακχάρων–οξύτητας, η οποία είναι αναγκαία τόσο για τη φρεσκάδα όσο και για τον επαρκή σχηματισμό αφρού.
Τα διαφορετικά είδη εδαφών και η έκθεσή τους σε διάφορες συνθήκες οδήγησαν στην επιλογή και την προσαρμογή διαφορετικών οινοποιήσιμων ποικιλιών ανάλογα με τα χαρακτηριστικά του περιβάλλοντος και εξηγούν τη διαχρονική ενασχόληση των αμπελουργών της περιοχής με τον κλάδο των ανάμεικτων οίνων.
Επομένως, διακρίνονται τέσσερα διαφορετικά είδη εδαφών: — τα αργιλοασβεστώδη εδάφη και τα ασβεστολιθικά, μαργώδη εδάφη, που απαντούν κυρίως στις λοφοπλαγιές στις οποίες ευδοκιμεί η ποικιλία merlot N, — τα πυριτικά εδάφη που περιέχουν άργιλο και ασβεστολιθικά στοιχεία ιδανικά για ποικιλίες όπως merlot N και sauvignon B, μεταξύ άλλων, — τα εδάφη «boulbènes», με λεπτόκοκκα πυριτικά στοιχεία, που αποτελούν ελαφρύτερα εδάφη προσαρμοσμένα στην παραγωγή οίνων βάσης από λευκές οινοποιήσιμες ποικιλίες, — τα χαλικώδη εδάφη, τα οποία αποτελούνται από χαλίκια, στρογγυλεμένους χαλαζίες και λιγότερο ή περισσότερο αδρομερή άμμο, η οποία σχηματίζει αναβαθμίδες που στραγγίζονται καλά, και είναι ζεστές και ιδανικές για την καλλιέργεια αμπελιού και κυρίως για την ποικιλία cabernet sauvignon N. Χάρη στην πείρα που αποκτήθηκε με τη χωριστή οινοποίηση των ποικιλιών αμπέλου, οι οινοπαραγωγοί διαχειρίζονται τα μείγματά τους —η παρασκευή των οποίων απαιτεί ιδιαίτερη τεχνογνωσία ανάλογα με τις οινοποιήσιμες ποικιλίες και τις σοδειές—, προκειμένου να διασφαλίζεται η άρτια ισορροπία μεταξύ της οξύτητας και της φρουτώδους γεύσης των οίνων.
Η διατήρηση της ακεραιότητας του σταφυλιού, από τη στιγμή που συγκομίζεται και κατά τη διάρκεια της μεταφοράς, και οι κανόνες πίεσης που καθορίζονται αυστηρά στις προδιαγραφές προϊόντος διασφαλίζουν τη διαύγεια των χυμών.
Η χρήση περιορισμένης θείωσης είναι απαραίτητη για τον σχηματισμό αφρού υψηλής ποιότητας.
Η παλαίωση στις οινολάσπες, κατά τη διάρκεια της οποίας αναπτύσσονται τριτογενή αρώματα, ενισχύει τα σύνθετα χαρακτηριστικά των οίνων.
Ο αμπελώνας του Bordeaux, χάρη στο λιμάνι και τους στενούς ιστορικούς δεσμούς της πόλης με άλλα έθνη, ανέπτυξε από πολύ νωρίς οργανωμένο και ανθηρό εμπόριο, και ήταν ανέκαθεν εξωστρεφής, αξιοποιώντας ή διαδίδοντας τεχνολογικές καινοτομίες, ενθαρρύνοντας τον δυναμισμό των εκμεταλλεύσεων, διασφαλίζοντας με τον τρόπο αυτό την εμπέδωση, την ανάπτυξη και την εξαγωγή της τεχνογνωσίας, πάντα με σεβασμό στις μακραίωνες παραδόσεις.
Από την εδραίωση των προνομιακών δεσμών με την Αγγλία τον 12ο αιώνα μέχρι την κατάκτηση των ασιατικών αγορών που είναι πλέον ανοιχτές στα αμπελουργικά προϊόντα, οι αμπελουργοί του Bordeaux μπόρεσαν να προσαρμοστούν στην εξέλιξη των αγορών, με σεβασμό στο περιβάλλον στο οποίο φυτεύονται τα αμπέλια.
Ως εκ τούτου, η ποικιλία των προϊόντων είναι μεγάλη και οι οίνοι «Crémants de Bordeaux», που εμφανίζουν ολοένα και μεγαλύτερο όγκο παραγωγής, μαρτυρούν αυτόν τον δυναμισμό.
Μολονότι ο οίνος «Crémant de Bordeaux» συνιστά μόνο ένα μέρος της αμπελουργικής παραγωγής της περιοχής του Bordeaux, αναδεικνύει τις πλούσιες δυνατότητες των παραδοσιακών οινοποιήσιμων ποικιλιών και τη διαχρονική ικανότητα των αμπελουργών του Bordeaux να υιοθετούν οινοποιητικές και καινοτόμες πρακτικές.
Λευκός ή ερυθρωπός, ο οίνος «Crémant de Bordeaux» συνδυάζει τις οινοποιήσιμες ποικιλίες του Bordeaux με τις μεθόδους της παραδοσιακής οινοποίησης με σχηματισμό αφρού.